Clemens IV
Clemens IV Res apud Vicidata repertae: Nativitas: 23 Novembris 1190; Villa Sancti Aegidii Obitus: 29 Novembris 1268; Viterbium Patria: Francia Borboniensis Nomen nativum: Guy Foulques, Guiu Folc Pontificatus 1265 - 1268 Praecessor: Urbanus IV Successor: Gregorius X Insignia heraldica Clemens IV, iam nomine anteriori Guido Fulcodii satis celeber (natus anno circiter 1200 ad Villam Sancti Aegidii; mortuus die 29 Novembris 1268) fuit papa a die 5 Februarii 1265. Guidus Fulcodii Lutetiae studuit. Postea matrimonio iunctus pater duorum liberorum fuit. Illo tempore, miles et causidicus, regis Ludovici IX scriba a secretis fuit. Post mortem uxoris presbyter ordinatus fuit. Anno 1256 episcopus Anicii Vellavorum et 1259 archiepiscopus Narbonensis electus est. Anno 1261 Guidus Fulcodii Cardinalis Sanctae Romanae Ecclesiae a papa Urbano IV creatus est. Inter annos 1262 et 1264 legatus papae in Angliam fuit. Cum papa electus esset cum nomine Clementis, fuit carmen in quo is evidenter laudatus est, vituperatus vero si verba retro leguntur. Laus tua, non tua fraus, virtus, non copia rerum, scandere te fecit hoc decus eximium Pauperibus tua das, numquam stat ianua clausa Fundere res quaeris nec tua multiplicas Condicio tua sit stabilis! Non tempore parvo Vivere te faciat hic Deus omnipotens!